Hoanga Thaņa Čanga

Hoanga Thaņa Čanga (; dzimusi  Hanojā) ir Vjetnamas un Ungārijas starptautiskā lielmeistare šahā (1995).

 Biogrāfija 
Kopš desmit gadu vecuma kopā ar ģimeni pārcēlusies uz Ungāriju. Vairākkārt pārstāvējusi Vjetnamu Pasaules junioru šaha čempionātos, kuros 1992. gadā Duisburgā dalījusi 2.-4. vietu U12 vecuma grupā, 1993. gadā Bratislavā izcīnījusi 3. vietu U14 vecuma grupā, bet 1998. gadā kļuvusi par Pasaules junioru šaha čempioni U20 vecuma grupā.

Kopš 1995. gada piedalījusies Pasaules šaha čempiones izcīņas ciklu turnīros. 1995. gadā Kišiņevā starpzonu turnīrā ieņēmusi 21. vietu.1995 Kishinev Interzonal Tournament
Piedalījusies Pasaules šaha čempionātos sievietēm pēc izslēgšanas sistēmas:
 2000. gadā Ņūdelī 1. kārtā zaudējusi Viktorijai Čmilītei;2000 FIDE Knockout Matches
 2001. gadā Maskavā 1. kārtā uzvarējusi Huanu Cjaņu, bet 2. kārtā zaudējusi Aleksandrai Kosteņukai;2001-02 FIDE Knockout Matches
 2004. gadā Elistā 2. kārtā zaudējusi Tatjanai Kosincevai;2004 FIDE Knockout Matches (Women)
 2017. gadā Teherānā 1. kārtā zaudējusi Natālijai Buksai;
 2018. gadā Hantimansijskā 1. kārtā uzvarējusi Elinu Danieljanu, bet 2. kārtā zaudējusi Katerinai Lagno.Women’s World Championship 2018

Divas reizes izcīnījusi medaļas Āzijas sieviešu individuālajos šaha čempionātos: zelta (2000) un bronzas (2003). Kopš 2006. gada šaha turnīros pārstāv Ungāriju. 2013. gadā Belgradā kļuvusi par Eiropas sieviešu individuālajos šaha čempionāta uzvarētāju.Hoang Thanh Trang is European Women’s Chess Champion

2021. gada novembrī Rīgā ierindojusies 38. vietā 2021. gada "FIDE Chess.com Grand Swiss" turnīrā sievietēm.2021 FIDE Chess.com Women's Grand Swiss

2023. gada novembrī Daglasā ierindojusies 38. vietā "FIDE Women's Grand Swiss" turnīrā sievietēm.023 FIDE Women's Grand Swiss

Pārstāvējusi Vjetnamas un Ungārijas komandas lielākajos komandu šaha turnīros:
 Pasaules šaha olimpiādēs, kurās piedalījusies 12 reizes (1994-2002, 2006-2018). Individuālajā vērtējumā izcīnījusi zelta (2002) un sudraba (2018) medaļas;OlimpBase :: Women's Chess Olympiads :: Hoang Thanh Trang
 Pasaules komandu šaha čempionātā piedalījusies 2019. gadā;
 Eiropas komandu šaha čempionātos piedalījusies 3 reizes (2007, 2011-2013);OlimpBase :: European Women's Team Chess Championship :: Hoang Thanh Trang
 Āzijas komandu šaha čempionātos piedalījusies 3 reizes (1995-2003).OlimpBase :: Women's Asian Team Chess Championship :: Hoàng Thanh Trang

Par panākumiem turnīros FIDE 1995. gadā viņai piešķīra starptautiskās lielmeistares (WIG), bet 2007. gadā - starptautiskās lielmeistara vīriešiem (GM) nosaukumu. Kļuvusi par trīspadsmito sievieti, kurai FIDE ir piešķīrusi vīriešu lielmeistara nosaukumu.

 Atsauces 

 Ārējās saites 

Kategorija:1980. gadā dzimušie
Kategorija:Vjetnamā dzimušie
Kategorija:Ungārijas šahisti
Kategorija:Vjetnamas šahisti